Държавен вестник, бр. 90, 2009 г., стр. 29

БРОЙ  90	
Д Ъ Р Ж А В Е Н  В Е С Т Н И К 	
СТР.  29  
(ii) Да насърчава частните чуждестранни
инвестиции чрез гаранции или участия в 
заеми и други инвестиции, осъществявани 
от частни инвеститори, а в случаите, ко­
гато частният капитал не се предлага при 
приемливи условия, да допълва частните 
инвестиции, като предоставя при подходя­
щи условия финанси за производствени цели 
от собствения си капитал, от набирани от 
банката средства и от другите си ресурси. 
(iii) Да насърчава дългосрочния баланси-
ран растеж на международната търговия и 
поддържането на равновесие на платежните 
баланси чрез поощряване на международ­
ните инвестиции за развитието на продук­
тивните ресурси на страните членки, като 
по този начин съдейства за повишаването 
на производителността, жизнения стандарт 
и условията на труд в техните територии.
(iv) Да подрежда заемите, които отпуска
или гарантира, като взема предвид меж­
дународните заеми, отпускани по други 
канали, така че по-полезните и спешните 
проекти независимо от техния мащаб да 
бъдат разглеждани с приоритет.
(v) Да осъществява своята дейност, като 
обръща необходимото внимание на вли­
янието на международните инвестиции 
върху бизнес условията на териториите на 
страните членки, а в първите следвоенни 
години да оказва съдействие за постигане 
на гладък преход от военновременна към 
мирновременна икономика.
Във всички свои решения банката се ръ­
ководи от изложените по-горе цели.
Ч л е н  I І 
Членство и капитал на банката
Раздел 1. Членство
(а) Членове – учредители на банката, са 
тези страни – членки на Международния 
валутен фонд, които приемат членство в 
банката преди датата, посочена в член XI, 
раздел 2, буква (д).
(б) Членството е открито и за други страни 
членки на Фонда, в такова време и в съот­
ветствие с такива условия, каквито банката 
може да предпише.
Раздел 2. Разрешен капитал
(а) Разрешеният основен капитал на банката 
възлиза на 10 000 000 000 щатски долара по 
фиксирания курс, определен според златното 
им покритие в сила от 01.07.1944 г. Основният 
капитал се разпределя на 100 000 акции1 с 
номинална стойност 100 000 щатски долара 
всяка, които могат да се записват единствено 
от страните членки.
1 Считано от 27.04.1988 г. разрешеният основен 
капитал на банката е увеличен на 1 420 500 акции.
(б) Разрешеният основен капитал може да 
бъде увеличен, когато банката счете това за 
препоръчително, с мнозинство от три четвърти 
от общия брой гласове.
Раздел 3. Записване на акции
(а) Всяка страна членка записва акции от 
основния капитал на банката. Минималният 
брой акции, които трябва да бъдат записани от 
страните членки – учредители, е посоченият 
в списък A. Минималният брой акции, които 
трябва да бъдат записани от други страни 
членки, се определя от банката, която е длъж­
на да запази достатъчна част от своя основен 
капитал за записване от тези страни членки.
(б) Банката определя правила, установя­
ващи условията, съгласно които страните 
членки могат да записват акции от разрешения 
основен капитал, който банката има право 
да емитира, в допълнение към минималния 
брой записани от тях акции.
(в) Ако разрешеният основен капитал на 
банката бъде увеличен, на всяка страна член­
ка следва да бъде предоставена подходяща 
възможност да запише при такива условия, 
каквито банката определи, дял от увеличения 
капитал, равен на дяла от акции, който е 
притежавала преди увеличаването на общия 
основен капитал на банката, но нито една 
страна членка няма да бъде задължавана да 
записва някакъв дял от увеличения капитал.
Раздел 4. Емисионна цена на акциите
Акциите, включени в минималните вноски 
на страните членки – учредители, се емити­
рат по номинална стойност. Другите акции 
се емитират по номинална стойност, освен 
когато с мнозинство от общия брой гласове 
банката реши при специални обстоятелства 
акциите да бъдат емитирани при други условия.
Раздел 5. Разпределяне и искане за плащане 
на записани акции
Записаните от всяка страна членка акции 
се разпределят на две части, както следва:
(i) двадесет процента се заплащат или
подлежат на отправяне на искане за пла­
щане съгласно раздел 7 (i) от този член, 
когато банката се нуждае от тях за своята 
дейност;
(ii) останалите осемдесет процента подле-
жат на отправяне на искане за плащане от 
страна на банката единствено когато това е 
необходимо за погасяването на задължения 
на банката, възникнали съгласно член IV, 
раздел 1 (a) (ii) и (iii).
Редът за отправяне на искания за пълно 
заплащане на неизплатени записани акции е 
еднакъв за всички акции.
Раздел 6. Ограничаване на задължението
Задължението по акциите се ограничава до 
неизплатената част от емисионната им цена.